钦定古今图书集成/明伦汇编/氏族典/第282卷 > 汪伟
## 钦定古今图书集成/明伦汇编/氏族典/第282卷 > 汪伟

按《明外史汪伟传》：“伟字叔度，休宁人。崇祯元年进士。
除慈谿知县，政绩大著。十一年，帝择治行卓异者入
翰林，伟擢检讨，充东宫讲官。贼薄都城，守兵乏饷，不
得食，伟出赀市饼饵以馈。已而城陷，伟归寓，语继室
耿，善抚幼子。耿泣曰：‘我独不能从公死乎’？引刀自刭，
不殊，复投缳，遂绝，伟乃自经。福王时，谥文烈。”